Projekts

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (prot. Nr. .§)

**Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14., 15., 16., 17., 18. un 21. punktu, 6.1 panta otro daļu,

6.3 panta otro daļu, 6.4 panta otro daļu, 6.7 panta pirmo, otro un trešo daļu

un 10.4 panta trešo daļu un Farmācijas likuma

5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A. nr.) šādus grozījumus:

1. Papildināt 14. punktu pēc vārda "piketus" ar vārdiem "kā arī priekšvēlēšanu aģitāciju publiskās ārtelpās".

2. Papildināt noteikumus ar 17.2, 17.3 un 17.4 punktu šādā redakcijā:

"17.2 Veicot priekšvēlēšanu aģitāciju publiskās ārtelpās, aģitācijas veicējs ievēro šādus nosacījumus:

17.21. aģitācijas veikšanas vietā nodrošina epidemioloģisko drošību un piesardzību:

 17.21.1. ievēro distanci (ne mazāk par 2 m) starp personām;

 17.21.2. kontrolē un novērš aģitācijas veicēju pulcēšanos aģitācijas pārtraukumos;

 17.21.3. aģitācijas laikā (tajā skaitā gatavojoties un pabeidzot aģitāciju) lieto mutes un deguna aizsegus;

 17.21.4. pārtrauc aģitācijas veikšanu, ja aģitācijas vietā nav iespējams nodrošināt epidemioloģiskās drošības prasības, tajā skaitā distancēšanos;

 17.21.5. ja tiek piedāvāti aģitācijas materiāli, pēc iespējas tos novieto stendos vai uz galdiem.

17.22. neveic aģitāciju vietās, kur notiek pastiprināta cilvēku pulcēšanās (sabiedriskā transporta pieturas, tirdzniecības vietas, citas aģitācijas vietas utml.), lai novērstu papildu drūzmēšanās risku;

17.23. ieceļ atbildīgo personu, kas atrodas aģitācijas veikšanas vietā un organizē noteikumos minēto epidemioloģiskās drošības pasākumu īstenošanu.

 17.3 Veicot priekšvēlēšanu aģitāciju publiskās ārtelpās, izmantojot galdus, teltis vai pārvietojamas nojumes, papildus šo noteikumu 17.2 punktā minētajam, aģitācijas veicējs ievēro šādus nosacījumus:

17.31. kontrolē un regulē apmeklētāju plūsmu, lai novērstu apmeklētāju pastiprinātu pulcēšanos un drūzmēšanos;

17.32. labi redzamā vietā izvieto informāciju par atbildīgo personu (vārdu, uzvārdu un kontaktinformāciju);

17.33. labi redzamā vietā izvieto šo noteikumu 5. un 5.1 punktā minēto informāciju par piesardzības un drošības prasībām.

17.4 Organizējot tikšanos ar vēlētājiem priekšvēlēšanu aģitācijas veikšanai publiskās ārtelpās, ja tiek izmantotas teltis vai citas norobežotas vietas, sēdvietas tiek marķētas, nodrošinot distancēšanās prasību ievērošanu, un šāda tikšanās nav ilgāka par divām stundām."

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns

Iesniedzējs:

Ministru prezidenta biedrs,

tieslietu ministrs J. Bordāns